કોલેજને પૂરું થયે એક વર્ષ થઇ ગયું ત્યારે આજે બેઠા બેઠા અમુક યાદો વાગોળતો હતો અને એક ઘટના યાદ આવી ગઈ અને હું હળવેથી એકલો હસી પડ્યો. કોલેજમાં હતું એવું કે અમારા દસ બાર મિત્રોના ગ્રુપમાં હું હમેશ અને બીજો એક મિત્ર કોઈક વાર પાણીની બોટલ લઈને આવતા અને એટલે પાણી ઝડપી ખાલી થઇ જતું એટલે પછી કોલેજની પરબમાંથી પાણી ભરવા જવું પડતું અને એ ક્લાસથી થોડે દૂર હતી એટલે હું મિત્રોને બોટલ આપીને મોકલી દેતો કે બોટલ તો હું લાઉં જ છું તો ભરવા તો બીજાએ જવું જોઈએ.